Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18653

4. fejezet Akadály korlátozás és eltávolítás Megjegyzés : A jelen fejezetben található előírások célja a helikopter repülőterek körüli légtér akadálymentességének biztosítása úgy, hogy a helikopter repülőtereken várható forgószárnyas légi-jármű forgalom biztonságosan bonyolítható legyen és megakadályozzák, hogy a helikopter repülőterek a körülöttük levő akadályok növekedése miatt használhatatlanná váljanak. Ez az akadály korlátozási felületek sorozatának meghatározásával érhető el, amelyek korlátozzák azt a magasságot, ameddig az adott légtérben a tárgyak nyúlhatnak. 4.1 Akadály korlátozási felületek és szektorok Megközelítési felület 4.1.1 Leírás A biztonsági terület végétől felfelé terjedő és a végső megközelítési és felszállási terület középvonalán áthaladó lejtős sík vagy síkok összessége. Megjegyzés : Lásd a 4-1. ábrát. 4.1.2 Jellemzők A megközelítési felület határai a következők:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes